ปราสาทบัลมอรัลครับ
ฮัลโหล
ครับ
ผมเข้าใจ ขอบคุณมาก
ใต้ฝ่าพระบาท ฝ่าพระบาท
เมื่อประมาณ 15 นาทีก่อน กระหม่อมได้รับสายจากสถานทูตที่ปารีส
เรื่องของไดอาน่า เจ้าหญิงแห่งเวลส์ เกรงว่าจะเกิดอุบัติเหตุขึ้น
ท่านอยู่ในรถกับโดดี้ ฟาเยดตอนรถชน ได้รับการนําส่งโรงพยาบาลแล้ว
ยังไม่มีความคืบหน้าเรื่องอาการ
แต่เราเชื่อว่าเป็นอุบัติเหตุสาหัส คุณฟาเยดเสียชีวิตคาที่
ลูกเพิ่งรับสายจากโฆษกที่ลอนดอน
ดูเหมือนจะเป็นข่าวไปทั่วแล้ว
ไดอาน่า เจ้าหญิงแห่งเวลส์ บาดเจ็บสาหัสจากอุบัติเหตุรถชนที่ปารีส
ชายซึ่งเชื่อว่าเป็นทายาทห้างแฮร์รอดส์ โดดี้ ฟาเยด
ถูกพบว่าเสียชีวิตในที่เกิดเหตุ
อุบัติเหตุนั้นเกิดขึ้น ขณะที่รถยนต์ซึ่งทั้งสองใช้เดินทาง
แล่นผ่านอุโมงค์ตามถนนเส้นเลียบแม่น้ําแซน
ทางการฝรั่งเศสแถลงว่า ทั้งสองถูกปาปารัสซีไล่ตาม
เราจะรายงานความคืบหน้าทันทีที่ได้ข่าว
ไปที่ห้องดับจิตเลยไหมครับ
ยัง พาฉันไปที่เกิดเหตุก่อน
ปงต์เดลมา
ไม่มีอํานาจและพละกําลังใดที่เกิดขึ้น เว้นแต่ด้วยการอนุมัติของอัลลอฮฺ
ปราสาทบัลมอรัลครับ
คุณแจนวริน
- สถานทูตที่ปารีสโทรมาอีกครับ - ขอบคุณ โรบิน แจนวรินพูด
ตามกําหนดแล้ว ท่านจะอยู่ในปารีสประมาณ 24 ชั่วโมง
ก่อนกลับไปหาลูกๆ ที่ลอนดอน
อุบัติเหตุเกิดขึ้นหลังเที่ยงคืนเล็กน้อย
ไดอาน่าและสหาย โดดี้ อัลฟาเยด รับประทานมื้อค่ําที่โรงแรมริตซ์
ในรถมีผู้โดยสารทั้งหมดสี่คน
ขณะที่ชนเข้ากับผนังด้านในของอุโมงค์
และดังที่คุณบอก เจ้าหญิงแห่งเวลส์ ถูกนําตัวส่งโรงพยาบาล
ด้วยอาการสมองกระทบกระเทือน แขนหัก และบาดแผลบริเวณขา
พยานในที่เกิดเหตุบรรยายว่า เพียงไม่กี่วินาทีหลังเกิดอุบัติเหตุ
เสียงแตรรถดัง...
(เดอะ คราวน์)
('ผลพวงเศร้าสลดที่ตามมา')
ขอย้ํากับท่านผู้ชมที่เพิ่งตื่นขึ้นมาในเช้าวันนี้
เรามีข่าวน่าสลดใจครับ ไดอาน่า เจ้าหญิงแห่งเวลส์ สิ้นบุญแล้ว
ท่านบาดเจ็บจากอาการเลือดคั่งในอก
หลังจากประสบอุบัติเหตุทางรถยนต์ที่ปารีส
โทนี่ แบลร์ นายกรัฐมนตรี กล่าวว่า "ผมเสียใจอย่างสุดซึ้ง
ประชาชนทั้งประเทศ พวกเราทุกคน จะตกอยู่ในภาวะอึ้งงันและโศกเศร้าอาลัย
ไดอาน่าเป็นคนที่ยอดเยี่ยม อ่อนโยน อบอุ่น เห็นอกเห็นใจผู้อื่น
และมีคนที่รักท่านอยู่ทั่วโลก
เราขอแสดงความเสียใจ และร่วมไว้อาลัยกับครอบครัว
โดยเฉพาะบุตรชายทั้งสอง" คําแถลงจากโทนี่ แบลร์...
เราออกไปเดินได้หน่อย
ดีแล้วละ
ที่นี่ช่างเงียบงันและ...
ไร้ที่ติ
น่ารื่นรมย์
เรามีแต่คําถามในใจ
เธอเปลี่ยนแผนทําไม ไปทําอะไรที่ปารีส
อะไรทําให้เกิดอุบัติเหตุอย่างนั้น
กับครอบครัวและมิตรสหายของท่าน
สมเด็จพระราชินีและเจ้าชายแห่งเวลส์
จะไปบอกลูกๆ ตอนไหน
เราอยากให้ลูกได้นอนก่อน
ถ่วงเวลาให้นานที่สุด
ถ้าลูกยังหลับ ลูกก็ยังมีแม่อยู่
แน่นอน
จะกลายเป็นเรื่องใหญ่มากแน่
คนยังไม่รู้กันหรอก
จะกลายเป็นเรื่องใหญ่ที่สุด เท่าที่พวกเราทุกคนเคยพบเจอ
อย่างที่คุณพูดครับ เดอร์มอท มีปฏิกิริยาและคําไว้อาลัยหลั่งไหลเข้ามา
อรุณสวัสดิ์ ลูกพ่อ
อรุณสวัสดิ์ครับ
เกรงว่าต่อจากนี้ลูกจะต้อง
กล้าหาญมากๆ
อะไรฮะ
เจ้าชายทั้งสองพระองค์ตื่นแล้ว
กระหม่อมเชื่อว่า เจ้าชายแห่งเวลส์ทรงบอกข่าวแล้ว
โถ หลานๆ ช่างน่าสงสาร
ทีมงานของเจ้าชายแห่งเวลส์มีคําขอ
ใช้เครื่องบินพระที่นั่งควีนส์ไฟลท์ในช่วงนี้
ใช้ทําอะไร
ไปนําร่างของเจ้าหญิงกลับมาจากปารีส
ตามที่กําหนดไว้ในปฏิบัติการโอเวอร์สตัดดี้
ไม่ได้ แผนนั้นมีไว้สําหรับ คนในราชวงศ์ที่เสียชีวิตในต่างประเทศ
ไดอาน่าไม่อยู่ในราชวงศ์แล้ว ไม่ใช่เจ้าฟ้า
ต้องทําทุกอย่างตามโบราณราชประเพณี
พ่ะย่ะค่ะ กระหม่อมเองก็เสนอเช่นนั้น ต่อเจ้าชายแห่งเวลส์
ทรงย้อนถามว่าเราอยากให้พระมารดา แห่งว่าที่กษัตริย์อังกฤษ
กลับประเทศในรถตู้ของห้างแฮร์รอดส์หรือไร
กระหม่อมยังถือโอกาสร่างคําแถลงสั้นๆ
กล่าวว่าสมเด็จและเจ้าชายแห่งเวลส์ ทรงมีความตระหนกและเสียพระทัยกับข่าวนี้
ขอบใจ
และสุดท้าย ท่านอนุศาสนาจารย์ติดต่อมา
ทรงมีดําริจะเสด็จไปโบสถ์เช้านี้หรือไม่
เราต้องคาดการณ์ไว้ก่อนว่าจะมีช่างภาพมา
ต้องไปกันทั้งครอบครัว ขอดูหน่อย
แต่...
ไม่ต้องพูดถึงอุบัติเหตุนี้
พ่ะย่ะค่ะ
ขอให้อนุศาสนาจารย์ดําเนินพิธีการตามปกติ
เราอยากให้ทุกอย่างปกติที่สุดเท่าที่จะเป็นได้
ดีแล้ว
เราเก็บเสื้อผ้าของเจ้าหญิงจากห้องของคุณโดดี้
ของขวัญที่ท่านน่าจะซื้อฝากเจ้าชาย
และมีบทกลอน สลักไว้บนแผ่นเงิน
เราเชื่อว่าคุณโดดี้เป็นผู้มอบให้
นี่คือความรักครั้งยิ่งใหญ่แห่งยุค
สองคนนั้นหมั้นหมายจะแต่งงานกันอยู่แล้ว
โดดี้เพิ่งขอแต่งงานเมื่อคืน
รวบรวมของส่งคืนให้ครอบครัวท่าน
ฉันจะเขียนจดหมายถึงราชวงศ์ และตระกูลสเปนเซอร์
โศกนาฏกรรมครั้งนี้จะรวมใจเรา
ฉันร่วมทุกข์ร่วมโศกกับพวกเขา
- ขอบใจ - เพคะ
ฝ่าพระบาท
ท่านประธานาธิบดี
ฝ่าพระบาท
พระเจ้า
ปารีส
หนึ่งในมหานครที่พลุกพล่านที่สุดในโลก แต่เธอทําให้ทั้งเมืองนิ่งงัน
เก่งไหมล่ะ
เป็นเช่นนี้เสมอ
เธอเป็นที่รักของประชาชนที่สุดในหมู่พวกเรา
ขอบคุณนะคะที่ทําท่าอย่างนั้นที่โรงพยาบาล
ช่างเปิดเผย ร้าวราน
และหล่อเหลามาก
ฉันจะเก็บภาพนั้นไว้ตลอดไป
รู้ใช่ไหม ฉันรักท่านมาก
รักลึกล้ํา
แต่ก็รักอย่างเจ็บปวดทรมานด้วย
มันจบแล้วละ
ฉันไม่อยู่แล้วชีวิตทุกคนคงง่ายขึ้น
ไม่ง่ายขึ้นหรอก
ง่ายสิ
ยอมรับเถอะ ในหัวท่านก็คิดอยู่
ความคิดเดียวในหัวเราตั้งแต่ได้ข่าว
มีแต่ความเสียใจ
เดี๋ยวมันก็ผ่านไป
ไม่หรอก
หน้าเดิน
เช่นกันพ่ะย่ะค่ะ
ลูกรักของพ่อ
ท่านย่าอยู่ไหน
พูดโทรศัพท์อยู่
กับบ้านสเปนเซอร์
- ขอบคุณ ขอบคุณมาก - เช่นกัน
- แล้วเราจะติดต่อไป - ได้
เป็นอย่างไรบ้าง
ประหลาดล้ํา
ดั่งอยู่คนละโลก
เราอยากตามข่าวลูกเหมือนกัน
แต่เราเก็บโทรทัศน์และวิทยุไปก่อนเพื่อหลานๆ
ครับ ลูก...
เห็นด้วยกับการตัดสินใจของท่านแม่ แต่ลูกคิดว่าสําคัญมาก
ที่สมาชิกราชวงศ์ระดับสูง ต้องจับตาดูคลื่นอารมณ์ของมวลชน
แม่ว่าเราควรใส่ใจกับอารมณ์ของคนที่นี่
และดูแลครอบครัวนี้ก่อน
ไดอาน่าก็เคยอยู่ในครอบครัวนี้
หย่าร้างจากครอบครัวนี้
ตัดขาดทางกฎหมาย
เหมือนตัดแขนขา
อย่างที่ลูกดิ้นรนร้องขอนัก
เราไม่ได้ต้องการ
เราอยากให้ไดอาน่าอยู่ในครอบครัวนี้ต่อไป
แต่ลูกเป็นคนยืนยันจะหย่า
เรื่องในตอนนี้จึงกลายเป็น ธุระของครอบครัวสเปนเซอร์
และเราตั้งใจจะทําตามประสงค์ของพวกเขา
จัดแค่พิธีศพเล็กๆ เป็นการส่วนตัวในครอบครัว
ลูกว่านั่นเป็นการตัดสินใจที่ผิดพลาด
นายกรัฐมนตรีรู้สึกว่าตามทํานองคลองธรรม ควรจัดเป็นพิธีการสาธารณะ
เป็นรัฐพิธี ถึงจะไม่เรียกอย่างนั้น และลูกก็เห็นด้วยกับเขา
แต่นั่นแปลว่าเราต้องออกจากสกอตแลนด์
ไปเข้าร่วมงานใหญ่โตมโหรทึกในลอนดอน
อยากให้เด็กๆ ต้องผจญเรื่องพรรค์นั้นจริงรึ
ต้องไปเดินตามโลงศพต่อหน้ากล้องมากมาย
ไปแสดงความเคารพรักต่อแม่ที่ตายไป
อย่างที่ประชาชนอยากให้ทํา
มันยากสําหรับพวกเรามาแต่ไหนแต่ไร
เราไม่เข้าใจความผูกพันที่ไดอาน่ามีต่อประชาชน
แต่แม้จะเกินความเข้าใจ ไม่ได้แปลว่าเราควรปฏิเสธความจริง
ลูกเพิ่งกลับจากโลกภายนอก ได้เห็นมากับตาตัวเอง
ผู้คนออกมายืนส่งตามถนน
ไม่ใช่แค่ที่นี่ แต่ทั่วทั้งโลก มากันเป็นร้อยๆ ถึงพันๆ คน
คนจะคาดหวังให้เรา แสดงความเศร้าโศกและเห็นอกเห็นใจ
และคาดหวังให้ท่านทรงตนเป็นแม่ของแผ่นดิน
ถ้าไม่ว่าอะไร เราสนใจเป็นแค่ย่าของวิลเลียมกับแฮร์รี่
นั่นสําคัญต่อเราที่สุด
และไม่ต้องการให้ใครมาสอนว่า จะไว้ทุกข์เมื่อใดอย่างไรหรือแสดงอารมณ์แค่ไหน
โดยเฉพาะจากคนที่ทําให้หล่อนทุกข์ระทมที่สุด
ก็ได้ ลูกยอมรับ ลูก...
ลูกทําผิดต่อเธอในยามยังมีชีวิต
แต่จะไม่ยอมทําพลาดอีกเมื่อเธอจากไปแล้ว
เราจะเหยียบเรือสองแคมไม่ได้ ป่านนี้ยังไม่ได้บทเรียนกันอีกหรือ
เราไม่อาจเป็นครอบครัวทั่วไป ขอความเป็นส่วนตัวยามเราต้องการ
และเป็นครอบครัวสาธารณะยามเราได้ประโยชน์
เราพยายามจะเอาทั้งขึ้นทั้งล่องมาไม่รู้กี่ครั้งกี่หน
แต่เราทําไม่ได้ แล้ววิลเลียมก็ต้องเรียนรู้ไว้
ใช่ เขาขี้อาย แต่เขาก็เป็นว่าที่กษัตริย์
เมื่อแม่ของเขาตายและประชาชนโศกเศร้า
เขาก็ต้องทําตัวให้สมตําแหน่ง
พี่น้องทั้งหลาย ขออัลลอฮฺอํานวยพรทุกท่าน
อีกสักครู่เราจะเริ่มละหมาดญะนาซะห์
ศพของเอหมาด อัลดิน โมฮัมเหม็ด อับดุล เมนัม ฟาเยด
บุตรชายของพี่น้องที่รักของเรา
โมฮัมเหม็ด อัลฟาเยด
ในยามนี้
ขออัลลอฮฺ
อนุญาตให้โมฮัมเหม็ด อัลฟาเยด
กับทั้งครอบครัวของเขาได้พบความสงบจิตใจ
ยังไม่ได้ข่าวจากทางวังเลยเหรอ
ยังค่ะ
แต่ส่งดอกไม้ไปแล้วใช่ไหม
ใช่ค่ะ
ส่งจดหมายและของขวัญไปด้วย แต่ไม่มีคําตอบอะไรเลยเหรอ
ไม่มีค่ะ
แล้วบทกลอนที่ส่งไปให้เอาใส่โลงไดอาน่าล่ะ
ถูกตีกลับมา
ไม่มีท่าทีรับรู้ใดๆ
ทําไมต้องเกลียดกันขนาดนี้
นี่คือชะตาของชาวอาหรับหรือไร ต้องถูกชาวตะวันตกเกลียดชังร่ําไป
อย่าคิดมากเลยครับ
จะไม่คิดได้ยังไง
เขาไม่พูดถึงแกแม้แต่คําเดียว
ทําอย่างกับคืนนั้นมีคนตายคนเดียว
แต่ทั่วโลกอาหรับในไคโร เบรุต แบกแดด
คนต่างยกย่องผมเป็นวีรบุรุษ
พ่อไม่ควรเทิดทูนตะวันตก
พ่อก็ต้องเทิดทูนเขาสิ
แต่ไม่ควร
ความคาดหวังที่สูงลิ่วเกินไป มันไม่ยุติธรรมต่อใคร
เพราะไม่มีใครทําให้เป็นจริงได้
แล้วแกล่ะ แบกความคาดหวังของพ่อหนักไปหรือเปล่า
ยกโทษให้พ่อด้วย
ยกโทษให้ผมด้วย...
ผมทําให้พ่อผิดหวัง
ลูกเกิดมาไร้ที่ติแล้วแท้ๆ
ไม่ ผมไม่ได้ไร้ที่ติ
ยอมรับความจริงที่ผมเป็นเถอะ
เพราะบาดแผลในใจ จะเริ่มสมานตัวได้ก็ต้องใช้ความจริง
อย่า โดดี้ อย่าเพิ่ง
อย่าทิ้งพ่อไป
ยินดีที่ได้เห็นความพยายามสามัคคีแข็งขัน
ขณะที่เราต้องตอบสนองต่อ...
วาระโศกแห่งชาติ
ผมดีใจที่ความเห็นโดยรวมสนับสนุน ให้มีการจัดพิธีสาธารณะ
และถ้าทุกฝ่ายเห็นชอบในการใช้ มหาวิหารเวสต์มินสเตอร์
เป็นที่จัดงานพิธี สํานักนายกรัฐมนตรี จะเตรียมร่างรายชื่อแขกในงาน
แต่เราอยากเสนอแนะ
ให้เหล่าผู้เข้าร่วมพิธีนั้น สะท้อนเจตนารมณ์ของเจ้าหญิง
ผู้ป่วยโรคเอดส์ เหยื่อทุ่นระเบิด...
ทูลกระหม่อม เจ้าชายวิลเลียมไม่อยู่ในห้อง ใครก็หาไม่เจอ
รวมทั้งเหล่าบุคคลสําคัญในวงการต่างๆ
วิลเลียม!
ต้องค้นหาอะไรกันวุ่นวาย
แอนน์ พาแฮร์รี่ไปด้วยหน่อย
- เขาอาจกําลังจะตาย - ไม่ต้องขวัญเสีย
วิลเลียม!
- วิลเลียม - วิลเลียม
วิลเลียม!
- วิลเลียม - วิลเลียม
วิลเลียม!
- พบร่องรอยไหม - ไม่เลย
- เกิดเรื่องแบบนี้ได้ยังไง - เราจะพยายามเต็มที่
ข้าราชบริพารทุกคน...
- พี่กลับมาแล้ว - โอ๊ย ขอบคุณสวรรค์
โล่งใจจริงๆ
- เป็นอะไรไหม - ไม่เป็นไร
ขอบคุณสวรรค์
ไม่เป็นไรใช่ไหม
เด็กคนนั้นหายไปตั้ง 14 ชั่วโมง
เขาไม่เคยทําอะไรแบบนั้นมาก่อนเลย
ถ้าหลานทําตัวผิดวิสัยไปขนาดนี้ ชาร์ลส์อาจจะพูดถูก
เรื่องไหน
เรื่องที่ว่าคนทั้งประเทศ เริ่มทําตัวผิดวิสัยแล้วเหมือนกัน
ลูกพยายามโน้มน้าวให้เราช่วยปลอบขวัญ
ด้วยการทําอะไร
ลงไปที่ลอนดอนก่อนพิธีศพ
แถลงการณ์อะไรสักอย่าง
แสดงออกว่าเรารับรู้ถึงความเจ็บปวดของทุกคน
คนโทรเข้าสายด่วนบรรเทาทุกข์จนสายแทบไหม้
คนโตๆ ที่ปกติมีเหตุผล กลับร้องห่มร้องไห้กลางถนน
อย่าได้ทําเชียว
เดี๋ยวสติก็กลับมาเอง
ตั้งมั่นเอาไว้
ร่างของไดอาน่า จะออกเดินทางครั้งสุดท้ายในวันเสาร์
ยังคงมีเสียงวิพากษ์วิจารณ์ต่อเนื่อง
ที่ว่าสมเด็จพระราชินี คาดคะเนบรรยากาศในประเทศผิดไป
เทียบกับความเศร้าสลดท่วมท้น คนจึงเกิดความรู้สึก
คิดว่าพระราชวงศ์ควรกลับลอนดอนให้เร็วกว่านี้
เพื่อรับมือกับการไว้อาลัยของคนในชาติ
ไม่ให้มองเรื่องนี้แบบนักจิตวิทยาก็คงยาก
ด้านหนึ่งคือทั้งประเทศ เหมือนลูกป่วยไร้การปลอบประโลม
อีกด้านคือพระราชินี ทรงเก็บเนื้อเก็บตัว เย็นชาห่างเหิน
ไม่สามารถทําตัวเป็นแม่หลวง
เหมือนที่ไม่อาจเป็นแม่ที่ดีของพวกเราได้
นั่นมัน... พูดแบบนี้ไม่ช่วยอะไร
ไม่ว่าลูกในไส้หรือลูกในแผ่นดิน
ความอิดออดหรือไร้ความสามารถจะเป็นแม่ อาจส่งผลเสียตามมา
ช่างเลวร้ายมาก พวกนั้นควรกลับมาแล้ว
"ความเคืองขุ่นต่อต้านราชวงศ์ก่อตัวเพิ่มขึ้น" ดิอินดิเพนเดนท์รายงาน
ขณะที่หนังสือพิมพ์เอ็กซ์เพรสขอให้พระราชินี "ทําให้เห็นหน่อยว่ามีใจ"
คงไม่ต้องพูดอะไรแล้ว
ซึ่งสะท้อนถึงความคับข้องใจของประชาชน
ที่บัลมอรัลเงียบงันขนาดนี้
จํานวนคนหลั่งไหลเข้าเมืองหลวงมาไว้อาลัย เพิ่มขึ้นในทุกชั่วโมง
เช่นเดียวกับความขุ่นเคืองของทั้งประเทศ
ขณะที่ประชาชนพากันมาวางดอกไม้ และลงชื่อไว้อาลัย
สถาบันกษัตริย์กลับยังคงเงียบและเก็บตัว ในปราสาทบัลมอรัลที่อยู่ห่างไกล
คริสโตเฟอร์ พีค็อกรายงาน จากหน้าพระราชวังเซนต์เจมส์
ทุกคนรู้ความหลังของเรื่องราวอันแสนเศร้านี้
- ทุกคนรู้... - ท่านแม่
ลูก...
ลูกไม่แน่ใจว่าท่านแม่พอมีโอกาส ได้ทบทวนจุดยืนอีกครั้งหรือยัง
ท่านก็เห็นภาพข่าวโทรทัศน์แล้ว
จะมองผ่านไปง่ายๆ ตีความว่าเป็นอุปาทานหมู่ก็ย่อมได้
แต่ยิ่งลูกดูข่าว
ยิ่งฝูงชนมากันมากขึ้น ลูกก็ยิ่งเชื่อ
เรื่องนี้เป็นเหตุที่ลึกซึ้งกว่านั้น
คนก็แค่ตกใจไม่คาดฝัน
สาวงามคนหนึ่งต้องจบชีวิตก่อนกาล
เป็นธรรมดาหากผู้คนจะมารวมตัวกัน
แสดงความโศกเศร้า
แต่สถาบัน
ต้องลอยตัวเหนืออารมณ์ใดๆ
ทั้งที่เสี่ยงกับผลร้ายน่ะรึ
ท่านแม่ ลูกคงไม่เสนอหากไม่คิดว่ามันสําคัญ
และมีโอกาสที่สถานการณ์จะยิ่งย่ําแย่ไปกว่านี้
คนเขาต้องการอะไรจากแม่
ความสนใจ และความรัก
ความรักงั้นรึ
และ... ความเข้าใจ กําลังใจ
ความใส่ใจ
ความเห็นอกเห็นใจ
และการละคร
ฉากตื่นตาตื่นใจ
และเปิดเผยจนเกินงาม
ใช่ ทุกอย่างที่ไดอาน่าสนับสนุน
ทุกสิ่งที่ไดอาน่ามีและทางเราขาด
แต่นั่นคือสิ่งที่มวลชนซาบซึ้งประทับใจอย่างยิ่ง
คนไม่ได้มองว่ามันเป็น
แค่เรื่องตื่นตาหรือเปิดเผยเกินงาม
ไดอาน่ามอบสิ่งที่ประชาชนต้องการ
แม้จะเป็นแค่การยืนยันว่า... ไม่มีใครเลี่ยงพ้นความเจ็บปวดและความเศร้า
เรื่องเหล่านั้นเกิดกับชีวิตทุกคน แม้แต่อภิสิทธิ์ชนที่เพียบพร้อมงดงาม
ประชาชนก็ชื่นชมเธอเพราะเหตุนั้น
ผมว่าพระราชินีต้องลดตัวลงมา ยอมรับความรู้สึกแบบมนุษย์มนา
อย่างที่ใครๆ เขารู้สึกกัน
ผมว่าท่านต้องเปิดใจ และเผยความเป็นมนุษย์ของท่านบ้าง
ผ่านฉากหน้าของสถาบันกษัตริย์ ที่แสนเย็นชาไม่รู้สึกรู้สาต่อประชาชน
สาแก่ใจเธอแล้วสินะ
ในที่สุดเธอก็โค่นสถาบันและตัวฉันได้สําเร็จ
ฉันไม่เคยตั้งใจทําอย่างนั้นเลย
แหม ไม่ต้องมาพูด
ดูสิว่าเธอก่อเรื่องอะไรไว้
ไม่ได้ผิดจากการปฏิวัติสักเท่าใด
ไม่จําเป็นต้องเป็นอย่างนั้น
แต่หากสร้างฉันเป็นศัตรู
ไม่ใช่ตัวฉันโดยตรง แต่ต่อต้านการเปลี่ยนแปลงที่ฉันสนับสนุน...
ไม่มีใครแทนไดอาน่าได้
เมื่อนั้นก็จะดูเหมือนการปฏิวัติ
ชั่วข้ามคืน จํานวนหนังสือไว้อาลัย เพิ่มจากห้าเล่มเป็น 15 เล่ม
น่าจะเป็นเครื่องบ่งชี้
ว่าตามแผนขั้นต้น สถาบันกษัตริย์อาจประเมินฝูงชนต่ําเกินไป
ประชาชนกําลังพยายามทําให้ท่านเห็น ว่าพวกเขาเป็นใคร รู้สึกอย่างไร
ต้องการสิ่งใด
ฉันรู้ว่ามันช่างน่ากลัวจับใจ แต่ไม่จําเป็นต้องกลัวไป
ในความทรงจําของทุกคน
ท่านเป็นผู้สอนให้เราเข้าใจ ความหมายของการเป็นคนอังกฤษ
อาจถึงเวลาทําให้เห็นว่า ท่านก็พร้อมจะเรียนรู้เหมือนกัน
เอ้า
- พรุ่งนี้เราจะกลับลอนดอน - อะไรนะ
ท่านได้ยินแล้ว
ขอพระเจ้าคุ้มครองพระองค์
ขอบพระทัยพ่ะย่ะค่ะ เชิญเมื่อพร้อม
เราพร้อมแล้ว
ห้า สี่ สาม...
ตั้งแต่ทราบข่าวสะเทือนขวัญเมื่อวันอาทิตย์ก่อน
เราได้เห็นปรากฏการณ์ทั่วอังกฤษและทั่วทั้งโลก
ของความเศร้าโศกเป็นล้นพ้น ต่อการเสียชีวิตของไดอาน่า
เราทุกคนต่างพยายามทําใจ ด้วยวิธีแตกต่างกันไป
การแสดงความสูญเสียนั้นไม่ใช่เรื่องง่าย
เพราะความตกใจในช่วงแรก มักจะตามมาด้วยความรู้สึกอื่นๆ ผสมระคนกัน
ไม่อาจทําใจเชื่อได้ลง
ไม่อาจทําความเข้าใจได้
โกรธเกรี้ยว
และเป็นห่วงผู้ที่ยังอยู่
เราทุกคนล้วนมีความรู้สึกเหล่านั้น
ในช่วงหลายวันที่ผ่านมา
(ไดอาน่าแห่งรัก)
ดังนั้น คําที่เราจะพูดต่อจากนี้
ทั้งในฐานะของพระราชินีและย่าคนหนึ่ง
เราขอพูดจากใจ
ก่อนอื่น เราอยากกล่าวสดุดีไดอาน่า
เธอเป็นมนุษย์สุดพิเศษและมีพรสวรรค์ยิ่ง
ทั้งในยามดีและยามร้าย
เธอไม่เคยขาดหายจากรอยยิ้มและเสียงหัวเราะ
และไม่เคยบกพร่องต่อการบันดาลใจผู้อื่น ด้วยน้ําใจดีงามและความอบอุ่นของตน
สัปดาห์ที่ผ่านมา ณ บัลมอรัล เราทุกคนพยายามช่วยวิลเลียมกับแฮร์รี่
ให้ทําใจรับความสูญเสียอันหนักหนานี้
ความสูญเสียที่ทั้งสอง และเราทุกคนล้วนทุกข์ตรมไปด้วย
ทุกคนที่เคยได้รู้จักพบเจอไดอาน่า จะไม่มีวันลืมเธอได้
ผู้คนอีกนับล้านที่ไม่เคยได้พบเจอ แต่รู้สึกว่ารู้จัก ก็จะจดจําเธอไว้
ส่วนตัวเราเองนั้น เชื่อว่าสามารถถอดบทเรียนจากชีวิตของเธอ
และจากปฏิกิริยาสะเทือนใจอย่างล้นหลาม ต่อการตายของเธอ
เราขอร่วมระลึกถึงเธอเช่นเดียวกับทุกท่าน
อีกทั้งยังขอเป็นกําลังใจต่อครอบครัวของไดอาน่า
และเหล่าครอบครัวของผู้ที่จากไปพร้อมกัน
ยามที่พวกเขาเฝ้าหาการเยียวยาจากความเศร้า
ก่อนต้องเผชิญวันข้างหน้าโดยปราศจากผู้เป็นที่รัก
(แม่จ๋า)
ขอพระเจ้าคุ้มครองท่านทั้งสอง
อย่าออกอาการ
มองตรงไปข้างหน้า ไม่ก็ก้มมองพื้น
ตั้งสติกับการก้าวเดิน
ทีละก้าว
ทําไมเขาถึงร้องไห้ให้คนที่ไม่เคยรู้จักกัน
เขาไม่ได้ร้องไห้ให้ไดอาน่า
เขาร้องไห้เพราะหลาน
หวังว่าพรุ่งนี้เราทั้งหลาย ไม่ว่าจะอยู่ที่ใด
จะพร้อมใจกันแสดงความอาลัย ต่อการสูญเสียไดอาน่า
และร่วมซาบซึ้งในชีวิตอันแสนสั้นนั้น
นี่เป็นโอกาสจะแสดงต่อคนทั้งโลก
ถึงการรวมใจชนชาติอังกฤษ ในความโศกเศร้าและให้เกียรติกัน
ขอให้ผู้วายชนม์ไปสู่สุคติ
และขอให้เรา พวกเราถ้วนทั่วทุกคน
ขอบคุณพระเจ้าที่ประทานบุคคล ผู้สร้างความสุขไว้ให้แก่คนมากมาย
(ด้วยรักและอาลัย วิคตอเรีย สเตเบิล 1955-2023)
คําบรรยายโดย ศันสนีย์ โอบอ้อม